
Úvod 

V tomto pamflete sa dozviete akým spôsobom chce nadčlovek 
štrukturovať štát. Slovensko je na rozcestí. 

Buď bude stagnovať a jeho demokratický režim stojaci na 
apatii jednotlivca ho vženie do záhuby a do náruče globalizmu. 

Alebo sa pohneme vpred a zanecháme demokraciu za sebou 
ako ďalší medzikrok vo vývoji ľudskej spoločnosti. 

Nastal čas pre nadčloveka a jeho režim. Demokracie sa 
rozpadajú zvnútra a tak nastala doba zmien. 

Slovensko sa musí taktiež zmeniť a tu vám prezentujeme 
model, aký podľa nás zaručí Slovenskému národu slobodu, 
spravodlivosť a stabilitu akú si po stáročiach útlaku zasluhuje. 

Tak poďte s nami na cestu praktickej aplikácie neotrepaného 
svetonázoru a jeho implikácií pre spoločnosť. 


Toto je Slovenský Syndikát! 



Samospráva 

Samospráva našej krajiny bude nanovo rozčlenená. Toto 
členenie má v čo najväčšej miere zodpovedať historickým, 
etnickým a geografickým danostiam krajiny. 

Pritom má vzniknúť 75 Oblastí. Tieto oblasti majú byť vo veľkej 
miere svojbytné v rozhodovaní o svojom špecifickom 
smerovaní. 

Každá Oblasť má mať vlastné Oblastné mesto, kde bude sídliť 
jeho administratíva vo forme Predstavenstva. 

Oblasť s číselným označením 75 má zároveň byť aj hlavným 
mestom. To znamená zjednotenie všetkých obcí v danej 
oblasti do jedného správneho celku. 

Orgány nadradenej štátnej správy majú všetky sídliť v tejto 75. 
Oblasti. 

V Oblastiach sa okrem Oblastného mesta nerozlišuje medzi 
mestami a obcami, čo znamená faktické zrovnoprávnenie 
usadlostí nezávisle na ich veľkosti. 

V každej oblasti je vedúcou osobou volený Predstavený, ktorý 
si utvára poradný orgán predstavenstva v maximálnom počte 
12 poradcov. 

Samotný úrad predstavenstva má fungovať ako 
administratívny podklad pre prácu predstaveného. To 
znamená likvidáciu všetkých pracovných pozícií, ktoré sú v 
dôsledku tejto zmeny prebytočné. 

Predstavený je volený z obyvateľov Oblasti. Obyvateľ, ktorý 
nie je trvalým pobytom usídlený v Oblasti minimálne 5 rokov 
nemôže v tejto Oblasti byť uznaný ako kandidát na 
Predstaveného. Kandidát musí tiež byť členom politickej 
strany, alebo politického hnutia. 

Ďalšími podmienkami sú právna a morálna bezúhonnosť ako 
aj vek v rozmedzí 21-65 rokov. 

Každý kandidát smie kandidovať a byť zvolený maximálne 
počas dvoch funkčných období po sebe. Funkčné obdobie 
Predstaveného je o trvaní 8 rokov. Následne sa mu na tri 
funkčné obdobia uzatvára možnosť kandidatúry. 

Predstaveného môžu obyvatelia v Oblasti prostredníctvom 
ľudového hlasovania kedykoľvek odvolať. Taktiež ostáva 
trestnoprávne zodpovedný za všetku svoju činnosť. 

Predstavený riadi všetko dianie v Oblasti. Jeho úlohou je 
starostlivosť o chod Oblasti, ako aj jej zveľaďovanie a 
zlepšovanie podmienok v nej. 

Stanovuje oblastné dane, ich výšku a rozsah. Ustanovuje na 
základe odporúčaní obcí starostov. Taktiež ustanovuje 
oblastného sudcu, respektíve potvrdzuje funkciu aktuálneho 
oblastného sudcu. Zároveň nesie aj absolútnu a úplnú 
zodpovednosť za zdary a nezdary Oblasti počas svojho 
funkčného obdobia. 

Obce v Oblasti sa uchádzajú o finančné zdroje na svoje 
fungovanie u oblastného predstavenstva, ktoré ich prideľuje 
po dôkladnom zvážení požiadavkov obcí. 


5 



Obce na základe miestnych volieb určujú odporúčaných 
kandidátov na starostov. Konečné slovo však má 
Predstavený, ktorý starostu dosádza na základe týchto 
odporúčaní. 

Kandidát na starostu musí byť právne a morálne bezúhonný, 
musí prebývať trvalo v obci kandidatúry počas minimálne 
piatich rokov ku dňu odovzdania kandidatúry. Taktiež musí byť 
vo vekovom rozhraní 21-65 rokov. 

Funkčné obdobia starostov sa zhodujú dĺžkou s funkčným 
obdobím Predstaveného, pričom môžu neobmedzený počet 
krát kandidovať. Starostov môžu obce kedykoľvek odvolať a 
požiadať o ustanovenie nového starostu. Odvolaný starosta už 
viac nesmie kandidovať na funkciu starostu. 

Za chod obce nesie starosta plnú zodpovednosť, pričom však 
starostlivosť o činnosť môže delegovať na maximálne šiestich 
asistentov. 

Hlavné mesto obsiaha 75. Oblasť. Jej Predstavený je zároveň 
aj starostom Hlavného mesta. Všetky obce v tejto oblasti sú 
zlúčené do spoločného mesta pod správou predstaveného. 

Hlavné mesto sa musí nachádzať v mieste, ktoré je z hľadiska 
historického, vojensko-taktického a geografického preň 
najvhodnejšie. 

Do orgánov samosprávy môžu byť volení nielen občania štátu 
ale aj každý Asimil. Rovnako majú Asimili aj volebné právo v 
samosprávnych oblastiach. 

Samospráva je podriadená štátnej správe, čo znamená, že 
nariadenia a ustanovenia orgánov štátnej správy musia všetky 
oblasti plniť. 

Môžu však apelovať na nesúlad nariadení so spoločenskou 
zmluvou a v prípade preukázania, sa zbaviť povinnosti tieto 
nariadenia aplikovať. 

Zákonodarný orgán 

Jediným a výlučným zákonodarným orgánom štátu je Rada 
ľudu. Tvorí a schvaľuje zákony štátu v súlade so spoločenskou 
zmluvou. 

Bežné zákony sú schvaľované spravidla v dvojkolovom 
procese. Počas prvého počutia môžu Radní vyjadriť svoj 
prvotný postoj, pripomienky a obavy voči uvádzanému návrhu. 

V druhom počutí, ktoré sa spravidla koná o mesiac neskôr, sa 
o návrhu definitívne rozhoduje. 

Pri oboch počutiach sa o návrhu hlasuje. Ak pri prvom počutí 
nemá návrh aspoň 30% podporu, nemôže prejsť do druhého 
počutia. V druhom počutí musí návrh získať jednoduchú 
nadpolovičnú väčšinu Radných, aby bol schválený. 

Ak zákon už pri prvom počutí získa viac ako 80% podporu 
Radných, prechádza automaticky na podpis gubernátorovi a 
druhé počutie sa nekoná. 

Ak sa má meniť zákon zo spoločenskej zmluvy musí jeho 
schváleniu predchádzať celoštátne ľudové hlasovanie. Na 
základe tohto hlasovania musí potom Rada ľudu vypracovať a 
schváliť zákon. 

V Rade ľudu zasadá 75 Radných, ktorí sú volení z občanov a 
ktorých volia výlučne občania. Jeden radný je vysielaný za 
každú Oblasť štátu. 

Každý Radný je vyberaný občanmi v Oblasti, za ktorú 
kandiduje. Musí byť vo veku 21-60 rokov. Musí trvalo prebývať 

v Oblasti, za ktorú kandiduje, počas obdobia minimálne päť 
rokov v čase odovzdávania kandidatúry. 

Každý Radný musí byť členom uznanej politickej strany. 
Každá politická strana smie stavať v každej oblasti maximálne 
2 kandidátov a musia postaviť kandidátov minimálne v 4 z 
oblastí, aby boli pripustené k volebnému procesu. 

Radnými sa stávajú kandidáti, ktorí získali najvyšší počet 
hlasov vo svojich oblastiach. Voľba radných je povinná pre 
všetkých občanov. 

Ak je Radný zo svojej pozície odvolaný, alebo sa jeho politická 
strana rozpadne, nahrádza ho druhý úspešný kandidát v 
poradí, nezávisle na straníckom tričku. Ten potom dokončuje 
volebné obdobie. To isté platí aj pri ostatných možných 
dôvodoch ako napríklad rezignácia, úmrtie, či dlhodobá 
práceneschopnosť. 

Radní sú aj po svojej voľbe plne trestnoprávne zodpovední. 

Radní napĺňajú úlohy Rady ľudu ako jej funkcionári. K tomuto 
účelu sa minimálne raz mesačne schádzajú po obdobie 
jedného týždňa a zvyšok čas sú povinní venovať 
vypracovávaniu návrhov spadajúcich do kompetencií Rady 
ľudu. 

Výkonné orgány 

Najvyšším predstaviteľom štátu a jeho hlavným výkonným 
orgánom je Gubernátor. Ten je volený na obdobie neurčité, t.j. 
do dosiahnutia dôchodkového veku, výlučne občanmi štátu. Tí 
ho taktiež ako jediní môžu kedykoľvek na základe 
celoštátneho hlasovania odvolať. 

Aj Rada ľudu môže Gubernátorovi vysloviť odôvodnenú 
nedôveru a v prípade štvorpätinovej väčšiny iniciovať jeho 
odvolávanie, ktoré sa vykoná prostredníctvom celoštátneho 
hlasovania. 

Kandidát na Gubernátora musí byť právne a morálne 
bezúhonný a jeho vek sa musí pohybovať medzi 30-60 rokmi. 

Gubernátor nesmie byť členom žiadnej politickej frakcie ani vo 
forme politickej strany ani vo forme politického hnutia. Toto 
musí byť faktom počas minimálne desiatich rokov ku dňu 
odovzdania kandidatúry. 

Voľba Gubernátora je dvojkolová, pričom do druhého kola 
postupujú traja najúspešnejší kandidáti prvého kola. Zvolený 
je následne kandidát s najvyšším počtom odovzdaných 
hlasov. 

Voľba je dobrovoľná a pre jej platnosť musí účasť v každom 
kole presiahnuť 50%. Ak sa tak nestane ustanovuje Rada ľudu 
zástupcu, ktorý bude vo funkcii až do zvolenia legitímneho 
gubernátora, pričom opätovné voľby gubernátora sa v takom 
prípade konajú vždy na rok od posledných. 

Gubernátor v prvom rade potvrdzuje a svojim podpisom 
uvádza v platnosť zákony schválené Radou ľudu. Na 
potvrdenie každého schváleného zákona má čas maximálne 
do troch týždňov od skončenia rokovacieho týždňa v danom 
mesiaci. 

Ak zákon neschváli musí ho so zdôvodnením zaslať na 
opätovnú revíziu do Rady ľudu. Po revízii je však povinný 
zákon schváliť. Rada ľudu je pritom povinná zapracovať do 
nového návrhu aspoň štvrtinu pripomienok Gubernátora. 

Gubernátor má tiež právomoc prostredníctvom absolútneho 
veta pozastaviť schvaľovanie akéhokoľvek zákona na 
maximálne tri roky. Veto môže využiť maximálne 6 krát za 
každý rok funkcie, pričom je toto právo z roka na rok 
neprenosné. 

Výnimku tvoria zákony týkajúce sa spoločenskej zmluvy, ktoré 
môže zastaviť vetom len jediný raz na obdobie 3 rokov, pričom 
právo na toto Veto môže využiť len raz za 5 rokov funkcie. 

Gubernátor ostáva plne trestnoprávne zodpovedný, ako každý 
občan štátu. 

Okrem toho Gubernátor vyberá spomedzi volených Radných 
aj 6 Zastupiteľov do Štátnych zastupiteľstiev. 

Udeľovanie rôznych vyznamenaní, menovanie profesorov a 
ďalšie reprezentatívne funkcie, ktoré má súčasný prezident, 
ostávajú zachované. 

Úlohou Zastupiteľstiev je kontrola napĺňania nariadení a 
zákonov Rady ľudu v Oblastiach. Taktiež môžu Rade ľudu 

predkladať pripomienky, na základe ktorých Radní majú 
možnosť vypracovávať návrhy. 

Jeden Zastúpite!’ stojí na čele každého zastupiteľstva. 
Zastupiteľstiev je teda zodpovedajúco 6. 

Zastupiteľstvo pre bezpečnosť: Pod jeho kompetenciu má 
spadať činnosť všetkých ozbrojených, aj neozbrojených 
bezpečnostných zložiek. 

Zastupiteľstvo pre vzdelanie a výskum: všetok civilný a 
vojenský výskum, ako aj verejné školstvo, spadajú pod toto 
zastupiteľstvo. 

Zastupiteľstvo pre spoločenské zabezpečenie: fungovanie 
zdravotného a starobného poistenia, poistenia pri strate 
zamestnania a v prípade rodičovstva; to všetko spadá pod toto 
zastupiteľstvo. 

Zastupiteľstvo pre zahraničie: Údržba a zlepšovanie 
existujúcich a budovanie nových diplomatických stykov so 
zahraničím. 

Zastupiteľstvo pre financie: má na starosti rozpočet krajiny a 
má vo svojich rukách aj ústrednú banku a s ňou spojené 
peňažné aktivity štátu. 

Súdne orgány 

Súdne orgány musia podľa svojej činnosti byť rozčlenené do 
viacerých vrstiev. 

Prvoradým cieľom každého sporu má byť jeho rozriešenie bez 
priameho zapojenia súdov. Preto je prvou úrovňou riešenia 
sporov mimosúdna dohoda. 

V tejto situácii ešte nie sú zapojené súdy, ale výlučne právnici 
oboch strán sporu. Oni majú za úlohu urovnanie sporu ku 
spokojnosti oboch strán, snažia sa o mediáciu medzi 
sporiacimi sa stranami. 

Ak zlyhá cesta mimosúdnej dohody je podaná žiadosť na 
oblastný súd o rozriešenie sporu. Zodpovedným je vždy ten 
Oblastný súd, ktorý sa nachádza v Oblasti bydliska žalujúcej 
strany sporu. 

Oblastný súd rieši všetky spory s výnimkou sporov o 
spoločenskej zmluve štátu. Každému oblastnému súdu 
predsedá oblastný sudca, ktorý má pod svojim riadením 12 
sudcov. Týchto menuje z kandidátov hlásiacich sa na 
uvoľnené pozície. 

Oblastného sudcu ustanovuje Predstavený oblasti. V čase 
svojej kandidatúry musí mať sudca za sebou minimálne 10 
rokov súdnej praxe a vek 40 rokov. Musí byť morálne a právne 
bezúhonný. 

Oblastný sudca menuje sudcov len ak sa uvoľní sudcovská 
pozícia, nemôže sudcov ľubovoľne vymeniť, môže tak učiniť 
len na žiadosť miestneho ľudového hlasovania. 

Keď dosádza Oblastný sudca nového sudcu vo svojej Oblasti, 
tento kandidát musí byť právne a morálne bezúhonný a v 
minimálnom veku 30 rokov. Súdna prax sa nevyžaduje avšak 
musí mať aspoň 6 rokov právnej praxe. 

Ak sporiace sa strany nesúhlasia s rozsudkom Oblastného 
súdu, môžu sa ešte obrátiť na centrálny Štátny súd. Jeho 
rozsudok je však platný a nemenný. Ani táto inštancia nesmie 
riešiť otázky týkajúce sa spoločenskej zmluvy. 

Štátnemu súdu predsedá Hlavný sudca, ktorého vyberajú 
spomedzi seba oblastní sudcovia jednoduchou nadpolovičnou 
väčšinou. 

Aj tento sudca si deleguje svojich sudcov do úradu. Vyberá ich 
z kandidátov, ktorí spĺňajú rovnaké podmienky aké musia 
spĺňať oblastní sudcovia. 

Ústavný súd je zvláštnou súdnou inštanciou. Venuje sa 
výlučne sporom okolo spoločenskej zmluvy štátu a sporom, 
ktoré nespadajú pod niektorý z platných zákonov a teda 
nemohli byť rozsúdené oblastnými a štátnym súdom. 

Ústavný súd kontroluje aj činnosť zákonodarného,výkonných a 
ostatných súdnych orgánov. Predsedá mu Najvyšší sudca. Je 
volený spomedzi všetkých sudcov. Ustanovuje ho Gubernátor 
a voľbu schvaľujú oblastní sudcovia. 

Maximálna dĺžka funkcie každého sudcu je obmedzená 
výškou dôchodkového veku, čiže 65 rokov. 

Súdne orgány sú financované fixnými položkami vo forme 
percentáže zo štátneho rozpočtu. 

Trh právnikov a ostatných nesúdnych častí výkonu 
spravodlivosti, musí byť nanovo regulovaný, aby nemohli 
právnici za svoju činnosť žiadať premrštené ceny. 

Pre zvýšenie iniciatívy právnikov konať v záujme svojich 
klientov v prípade prehry súdneho sporu nesú časť nákladov 
tohto sporu. 

Politický život 

Nakoľko občania formujú politický život v krajine a z nich 
vychádza všetka legitimita štátu a spoločenskej zmluvy, musia 
mať adekvátne prostriedky pre svoju účasť na moci. 

V prvom rade tieto prostriedky spočívajú v niekoľkých 
nástrojoch. Tie sú k dispozícii všetkým aktívnym občanom. 
Ako všetko v štáte, aj politická aktivita musí byť v istej miere 
regulovaná, inak nastáva zbytočný chaos. 

Ak sa chcú občania účastniť na politickom živote, je teda 
najvhodnejšie ak sú súčasťou politických hnutí a strán. 
Samostatná politická agitácia je nežiadúca a vytvára 
nepotrebný chaos a rozbroje. 

Politickej moci sa môžu občania okrem samozrejmosti 
volebného práva, účastniť prostredníctvom organizácie 
politických hnutí a strán, ale aj pomocou petičnej činnosti, či 
miestnych a štátnych ľudových hlasovaní. 

Hnutie môže založiť ktorýkoľvek občan, alebo skupina 
občanov, ktorí ku dňu založenia dosiahli minimálny vek 21 
rokov a počet zakladajúcich členov činí aspoň 36 jedincov. 
Taktiež potrebujú minimálne 10.000 petičných podpisov 
podporujúcich ideály tohto potenciálneho hnutia. 

Okrem týchto formálnych podmienok, musí hnutie predložiť aj 
agitačný program, to jest ciele a ideály, ktoré chce hnutie 
presadiť v krajine. Ak aj hnutie splní ostatné podmienky, 
nemôže byť registrované, ak sú prítomné prílišné prieniky v 
programe s už jestvujúcimi hnutiami a stranami. 

Ak je všetko v poriadku, hnutie je registrované a môže reálne 
rozbehnúť svoju činnosť. Do možnej činnosti hnutia spadajú 
okrem iného agitácia na zviditeľnenie, verbovanie členov, 
výkon a sponzorovanie prospešných podujatí v regiónoch. 
Každoročne musí preukazovať, že naďalej spĺňa podmienky 
registrácie, inak stráca svoju legitimitu a je rozpustené. 

Ak chce niekto založiť politickú stranu, predpokladom je 
existencia registrovaného politického hnutia. Na založenie 
politickej strany je potrebné minimum 300 stálych členov. 

Musí predložiť politický program. Ten prechádza obdobným 
schvaľovacím procesom, ako pred ním agitačný program. 
Prihliada sa pri ňom aj na rozdiely medzi agitačným 
programom hnutia a predloženým politickým programom. 

Ak sú rozdiely medzi agitačným programom a politickým 
programom priveľké, nemá strana nárok na registráciu. 
Každoročne musí preukazovať, že naďalej spĺňa podmienky 
registrácie, inak stráca svoju legitimitu a je rozpustená. 

Žiadne politické zoskupenie nesmie mať nárok na 
financovanie zo štátneho rozpočtu. Svoje aktivity musí 
financovať výlučne z vlastných zdrojov, ktoré je však povinné 
transparentne uvádzať každý štvrťrok. 

Vlastnými zdrojmi sa rozumejú napríklad pravidelné členské 
príspevky (výšku si určujú strany nezávisle); jednorazové, aj 
pravidelné dary od súkromných osôb (do maximálnej výšky 
priemerného mesačného platu v krajine, raz mesačne); 
jednorazové dary od podnikateľských subjektov (do 
maximálnej výšky trojnásobku priemerného mesačného platu 

v krajine); predaj vlastných straníckych produktov 
zodpovedajúco označených ako straníckych. 

Vyhlásiť petíciu môže každý jednotlivec, ak jeho petíciu 
zastreší aspoň jedno hnutie, či politická strana. Taktiež môže 
petíciu vyhlásiť každé hnutie, alebo politická strana. 

Petície sa vyhlasujú okrem iného za účelom určenia potreby 
ľudového hlasovania, alebo na vyslovenie nedôvery volenej 
politickej elite, či ako požiadavok ľudu o zmenu spoločenskej 
zmluvy. 

Petície môžu mať rôznu dôležitosť. V jednom prípade môžeme 
hovoriť o petíciách pre miestne ľudové hlasovanie. Také 
petície musia na svoju platnosť zozbierať 5% podpisov, v 
závislosti od počtu občanov v dotknutej oblasti. 

Pre vyhlásenie celoštátnych ľudových hlasovaní je potrebných 
minimálne 500.000 podpisov. Tieto podpisy sa musia 
vyzbierať v priebehu dvoch rokov od vyhlásenia petície. 

Petície, ktorých účelom je len vytváranie spoločenského tlaku 
na zákonodarný, či iné orgány, nepotrebujú spĺňať žiadnu 
konkrétnu hranicu, je však odporúčaním, aby mali čo najvyššiu 
podporu pri ich odovzdaní do roka od začatia takejto petície. 

Platné petície môžu byť odovzdané papierovou formou, alebo 
elektronicky pričom prechádzajú procesom overovania 
pravosti všetkých uvedených podpisov. V prípade fiktívnych 
podpisov hrozí odovzdávateľovi vysoká finančná sankcia a v 
prípade opakovania aj úplný zákaz činnosti. 

Následkom každej platnej petície je vyhlásenie ľudového 
hlasovania do troch mesiacov od ukončenia overovania 
platnosti podpisov. 

Respektíve ak nejde o vyhlásenie ľudového hlasovania, je jej 
následkom doručenie adresátovi a z jeho strany zváženie 
požiadavkov petície. Z nátlakovej petície však nevzniká 
povinnosť ju uposlúchnuť. 

Všetky ľudové hlasovania sú povinné; pod hrozbou vysokých 
finančných sankcií a pri opakovanom previnení, aj obvinení z 
ohrozovania stability štátu s hrozbou vedenia. 

Pri každom hlasovaní smie byť preberaná len jediná 
jednoznačne formulovaná otázka. Na každú otázku musí byť 
okrem pozitívnej a negatívnej odpovede možná aj odpoveď 
nerozhodná. Ľudové hlasovania jestvujú v dvoch formách: 
celoštátne a regionálne. 

Celoštátne hlasovania sa týkajú vždy otázok, ktoré vplývajú na 
celý ľud, alebo majú závažný dopad na celé územie štátu. 

Regionálne hlasovania sa týkajú regionálnych otázok. V 
celoštátnom hlasovaní sú povinní hlasovať všetci oprávnení 
občania a v regionálnom oprávnení občania, žijúci v dotknutej 
oblasti. 

Ľud 

Ľud v štáte tvoria tri skupiny obyvateľstva. Tieto sú vo väčšej 
či menšej miere lojálne štátu a jeho existencii. Preto sa aj 
musí líšiť miera ich zapojenia do rozhodovacích procesov v 
štáte. 

Občianstvo je rezervované pre príslušníkov štátotvorného 
národa po kultúrnej, genetickej a jazykovej stránke. 

Štatút občana však môže získať aj Asimil spĺňajúci 
požadované kritériá kultúrneho a jazykového prijatia ako aj 
európskej etnicity. 

Občan môže kandidovať na všetky verejné funkcie, a 
zúčastňuje sa všetkých volebných procesoch v krajine. 

Môže sa tiež zúčastňovať aktívne na utváraní politického 
života v krajine. 

Občan požíva všetky štátom zaručované práva, ale aj s nimi 
spojené povinnosti bez výnimok. 

Asimil je prisťahovalec európskej etnicity. Môže sa 
zúčastňovať na voľbe Predstavených. 

Môže pri splnení podmienok kultúrnej a jazykovej asimilácie, 
ale aj právnej bezúhonnosti po dobu 5 rokov, získať štatút 
občana. 

Asimil požíva všetky práva zaručované štátom, s výnimkou 
práva vlastniť nehnuteľný majetok, či pôdu. Spadá pod 
hosťovské právo, ktoré je podstatne prísnejšie nastavené, než 
právo určené občanom. 

Hostia taktiež spadajú pod zvlášť ustanovené hosťovské 
právo, ktoré podstatne prísnejšie trestá akékoľvek prečiny. 

Nesmú sa zúčastňovať politického života a nemajú nárok na 
štátne spoločenské zabezpečenie akejkoľvek formy. Taktiež 
nesmú vlastniť nehnuteľný majetok. 

Ak ostanú po obdobie 10 rokov právne bezúhonní, majú 
stabilnú prácu a nemajú výpadky na daniach, môžu získať 
štatút asimilov. Nakoľko však nie sú európskej etnicity, 
nemôžu nikdy získať štatút občanov. 

Bezpečnosť 

Ozbrojené zložky štátu tvoria vojsko a polícia. Prvým 
prítomným na mieste akéhokoľvek ohrozenia bezpečia a 
zdravia občanov štátu, je však samotný občan. 

Je preto potrebné, aby bol občan schopný sa efektívne brániť. 
Nielen v záujme stability štátu, ale aj ako ďalší ochranný 
mechanizmus. Ochranný mechanizmus pred svojvoľným 
správaním zo strany štátu. 

Zabráni sa tak vzniku situácie, aká vládne v krajinách, ktoré 
svojmu obyvateľstvu nevytvárajú aktívne možnosti pre 
získanie schopnosti adekvátne reagovať na krízové situácie. 

Ozbrojenú ochranu preto v štáte musia tvoriť tri rôzne zložky, 
alebo úrovne ochrany. Rovnaká ochrana s tromi úrovňami 
platí aj pre civilnú ochranu. 

Stále vojsko musí byť vždy profesionálne cvičené na najvyššej 
úrovni a čo najoddanejšie ochrane a obrane výsostného 
územia štátu, pred akýmkoľvek vonkajším a vnútorným 
nepriateľom. 

Do kompetencií stáleho vojska má patriť výlučná právomoc 
obrany hraníc a zabraňovaniu vnikania akýchkoľvek 
škodlivých živlov, či už nelegálneho tovaru, alebo nelegálne 
vstupujúcich jednotlivcov do krajiny. 

V prípade potreby majú za účelom zastavenia takéhoto 
prečinu smieť bez varovania strieľať za účelom znehybnenia, 
nie však zabitia. 


22 



V prípade opätovania útoku zo strany prekračovateľa, alebo 
prvotného impulzu k násiliu, prichádzajúcemu od 
prekračovateľa, smie reagovať príslušník stáleho vojska 
okamžitým odvetným krokom, za účelom konečnej fyzickej 
likvidácie útočníka. 

Stále vojsko musí rozmermi zodpovedať veľkosti krajiny, v 
prípade našej má byť o rozsahu 100 000 mužov v aktívnej 
službe a dvakrát toľko mužov v zálohách. 

Výzbrojou musí zodpovedať potrebám ochrany vlastnej krajiny 
a regiónu a technicky musí byť vybavené taktiež príslušne a 
podľa možnosti tak, aby nezáviselo na vonkajších činiteľoch 
pre svoje efektívne fungovanie. 

Táto druhá úroveň obrany krajiny a ľudu, má byť tvorená 
primárne z mužov, ktorí sú v záložných silách vojska. 

Ich kompetenciou je zabezpečovanie poriadku v oblastiach, 
kde je fungovanie policajného zboru nepostačujúce, ale aj 
akcia v prípade neschopnosti stáleho vojska okamžite 
reagovať na prekvapujúce ohrozenie, počnúc ozbrojeným 
útokom na región, v ktorom žijú a pracujú, končiac 
humanitárnou katastrofou. 

Domobrana má byť prvou reakčnou silou v prípade 
akéhokoľvek ohrozenia bezpečnosti a poriadku v krajine. Majú 
mať vlastnú organizačnú štruktúru, ktorá smie byť vypojená len 
v prípade, keď prevezme velenie stále vojsko. V takom 
prípade platí organizačná štruktúra stáleho vojska. 

Organizovaná domobrana má byť udržiavaná na určitom 
štandarde výcviku a bojaschopnosti, avšak za svoje 
vyzbrojenie zodpovedá každý jednotlivec v nej samostatne. 

Domobrana má byť organizovaná miestne a vstúpiť do nej 
majú mať možnosť aj civilisti po absolvovaní samostatného 
výcviku, ak neboli prijatí do regulárneho vojenského výcviku. 

V takom prípade sa jedná o stopercentných dobrovoľníkov a tí 
majú mať možnosť byť cvičení špecificky na potreby svojho 
regiónu pôvodu, či bydliska. 

Policajný zbor má byť jedinou inštitúciou štátu, na obranu 
integrity krajiny. Jeho účelom je starostlivosť o bezpečnosť a 
poriadok vo vnútrozemí krajiny, počas obdobia mieru ako aj 
počas obdobia vojny. 

V oboch prípadoch sa aplikujú dve sady právnych predpisov. 
Každý jeden príslušník policajného zboru musí byť týchto 
predpisov znalý do tej miery, aby vedel posúdiť, či je 
predpoklad, že niektorá činnosť civilistu je protiprávna, alebo 
nie. Následné určenie skutočnej viny, či neviny musí pripadať 
výlučne súdom krajiny. 

Ak policajný príslušník určí predpoklad protiprávneho konania 
jednotlivca, môže tohto zadržať, v prípade odmietnutia aj za 
použitia donucovacích prostriedkov. 

Príslušníci policajného zboru však musia spadať pod veľmi 
prísnu právnu kontrolu, ktorú má vykonávať inštitúcia, ktorá je 
súčasťou súdnictva a nie bezpečnosti. Je nutné udržiavať 
prísny dohľad nad všetkými bezpečnostnými zložkami a preto 

s výnimkou domobrany majú spadať pod sprísnený dohľad 
spomínanej nezávislej inštitúcie. 

Policajný zbor musí mat adekvátny výcvik, aby bol schopný 
vykonávať dohľad nad poriadkom a bezpečnosťou vo 
vnútrozemí krajiny. Taktiež musí byť adekvátne vyzbrojený a 
financovaný. 

Nesmie však byť útočiskom pre skrachovaných jednotlivcov 
neschopných akejkoľvek civilnej budovateľskej činnosti. 
Výberové konania do policajného zboru musia podliehať 
sprísneným pravidlám a požiadavkom na inteligenciu aj 
fyzickú pripravenosť vo všetkých aspektoch. To isté platí aj pre 
domobranu a stále vojsko. 

Civilné obyvateľstvo v dnešnej dobe nie je schopné reagovať 
ani na jednoznačné neprávo vo svojom okolí, adekvátnymi 
prostriedkami sebaobrany. 

Príliš sa musí spoliehať na štátnu pomoc a to je neprijateľné, 
pretože štát tak získava monopol nielen na násilie, ale spolu s 
ním aj na výkon práva. 

Tento stav je nutné zmeniť, inak sa môže lákadlo takejto moci 
stať zdrojom útlaku občanov. Preto je potrebné vytvoriť právny 
rámec umožňujúci civilistom, centrálnym a jednotným 
spôsobom, získať potrebné povolenia na držanie zbraní a 
použitie znehybňujúcich prostriedkov na ľuďoch páchajúcich 
neprávo. 

K tomu potrebuje štát jednotnú sieť zvláštnych streleckých a 
bojových škôl, ktoré budú poskytovať aj kurzy sebaobranných 
techník bez použitia strelnej zbrane. 

Po absolvovaní takejto školy a prísneho testovania má 
jednotlivec získať nárok držať a nosiť zbraň skrytým aj 
otvoreným spôsobom. To má platiť počas obdobia 3 rokov, po 
ktorých je potrebné toto povolenie obnoviť opätovnými 
psychologickými testami. 

Keď môže človek získať vodičský preukaz, mal by mať 
rovnakú možnosť získať zbrojné povolenia a preukazy. 
Pretože auto sa od zbrane nelíši ničím, ak je v nevycvičených 
rukách. Len štát, ktorý sa obáva hnevu svojich subjektov, ich 
odzbrojí a zneškodní. 

Zložky civilnej ochrany majú veľké medzery vo svojom 
fungovaní, hlavne v dôsledku masívneho zanedbania ich 
financovania. Tento stav je neprijateľný a považujeme za 
nutné, aby rovnako ako má byť financovaná vojenská ochrana, 
musela byť financovaná aj ochrana civilná. 

Druhou časťou je chýbajúca znalosť civilného obyvateľstva o 
potrebných opatreniach v prípade niektorých menších a 
stredných nehôd a katastrof, ale aj ich prevencii. Mnohokrát 
jediným dôvodom, prečo majú katastrofy a nehody obete na 
životoch, je neznalosť prítomných civilistov a s ňou spojená 
neschopnosť adekvátne reagovať. 

Aby sa toto zmenilo je potrebné organizovať pravidelné branné 
aktivity už v školskom veku, ktoré majú pravidelne obnovovať 
a prehlbovať znalosti a vnímanie zodpovednosti za okolie, za 
účelom zvýšenia akcieschopnosti civilného obyvateľstva v 
prípade ohrozenia jeho bezpečnosti akoukoľvek katastrofou. 

Štát týmto získa dvojaký efekt. Na jednej strane podporí 
fyzickú činnosť jednotlivcov a zároveň ich pripraví a vytvorí 
schopnosť adekvátne reagovať na krízové situácie. 

Spoločenské zabezpečenie 

Pod pojmom spoločenské zabezpečenie rozumieme tri druhy 
poistenia organizovaného štátom. Pritom je nutné, aby mal 
jednotlivec možnosť sa nechať vyňať zo systému a môcť riešiť 
svoje poistenie súkromne na voľnom trhu. 

Z toho dôvodu majú byť zavedené opatrenia vedúce k 
likvidácii monopolného postavenia niekoľkých veľkých 
poisťovní a vytvorenie konkurenčného prostredia v ktorom si 
bude mať zákazník možnosť skutočne vyberať. 

Okrem tejto regulácie však musí byť dohoda ponechaná medzi 
zákazníkom a poisťovňou. 

Štandardne však každý občan a asimil je poistený v štátnej 
poisťovni, ktorá má za úlohu v prvom rade preplácať potrebné 
peniaze a kontrolovať len, či nejde o pokus o podvod. Táto 
poisťovňa má na starosti všetky tri druhy poistenia a 
vyplácania peňazí z nich ich prijímateľom. 

Týmito poisteniami sú poistenie v nezamestnanosti, zdravotné 
poistenie a dôchodkové poistenie. Kto chce má mať možnosť 
sa prípadne pripoistiť aj dodatočne k štátnemu poisteniu, alebo 
výlučne súkromnou formou. Celkom ako chce. 

Náš štát má pochopenie pre stratu zamestnania a preto v 
prípade takejto straty má človek na 1 rok od nahlásenia straty 
zamestnania nárok na príspevok vo výške platu jeho 
posledného zamestnania, s výnimkou tých, ktorí ešte len 
vstúpili na pracovný trh, ktorí majú mať 1 rok nárok na dávku 
vo výške priemernej mzdy v krajine. 

Avšak po uplynutí tejto doby je človek považovaný za 
nezamestnateľného a stráca akékoľvek nároky na 
spoločenské zabezpečenie akéhokoľvek druhu, nakoľko sa 
uchýlil do úlohy parazita. 

Výnimku majú tvoriť tí nezamestnaní, ktorí sa rozhodnú s 
uplynutím spomínaného roka zvýšiť svoje šance na nájdenie 
práce, prostredníctvom získania doplňujúceho vzdelania, pre 
potreby pracovného trhu. 

Tým má byť príspevok predĺžený za každý rok štúdia, pri 
predpoklade dosiahnutia určitých výsledkov v predošlom roku, 
s logickou výnimkou prvého roku vzdelávania. Ak však ani rok 
po dosiahnutí dodatočného vzdelania nie je schopný takýto 
človek nájsť prácu, či sám začať podnikať, stíha ho rovnaký 
osud ako nezamestnateľného občana. 

Druhou výnimkou majú byť matky, respektíve otcovia, ktorí sa 
rozhodli ostať doma a starať sa o zdravý rast svojich detí. Tí 
sú počítaní, akoby svoje zamestnanie neboli opustili a teda 
majú pri návrate na pracovný trh jeden rok právo na 
príspevok, ako každý nezamestnaný. 

Štandardne po dosiahnutí veku 65 rokov, bez rozdielu v 
pohlaviach, má dostať každý dôchodca po najbližších 10 rokov 
paušálny nemeniteľný dôchodok vo výške 85% z aktuálnej 
priemernej mzdy v krajine. 

Ak sa darí krajine a pracujúcemu potomstvu, bude sa dariť aj 
dôchodcovi, čo má zvýšiť aj iniciatívu podieľať sa na 
zlepšovaní pomerov jednotlivcov v krajine, nakoľko vlastná 
budúcnosť od tohto faktoru silno závisí. 

Jednotlivci tak nezávisle od svojho príjmu v aktívnom živote, 
dostanú od štátu rovnakú sumu, nakoľko pred štátom a pred 
zákonom si máme byť všetci rovní. 

Kto však mal tú možnosť a prezieravosť, má sa môcť 
zabezpečiť aj súkromne, dodatočne k štátnemu dôchodku. 

Po uplynutí 10 rokov štátneho dôchodku, jednotlivcovi už 
nebude ďalej vyplácaný. To je okrem iného dôsledkom 
zvyšujúceho sa množstva dôchodcov a nedostatku 
pracujúcich. Samozrejme, kto sa zabezpečí v súkromnom 
sektore dodatočne, ten sa môže spoľahnúť na tento zdroj, po 
uplynutí štátneho dôchodku. 

Štandardne je štátny dôchodok určený len na 10 rokov. Ak 
však človek splodí a vychová 2 deti v ich vývoju priaznivých 
podmienkach, alebo adoptuje a vychová 2 deti vo vývoju 
priaznivých podmienkach, tomu má byť poskytnutý štátny 
dôchodok dosmrtne. 

Štát musí mať zriadenú jedinú poisťovňu, ktorej účelom má byť 
preplácanie akýchkoľvek zdravotných úkonov potrebný pre 
ozdravenie pacienta. Jedine v prípadoch dôvodného 
podozrenia na podvod, môže táto poisťovňa odmietnuť vyplatiť 
potrebné finančné zdroje. 

Súčasne so zavedením jednej štátnej poisťovne, je nutné 
zjednotiť ceny zdravotných úkonov tak, aby ich cena bola na 
celom území nášho štátu rovnaká. Je nutné stanoviť paušálnu 
cenu celej liečby každej choroby: od vyšetrení cez diagnózu a 
potrebné liečebné materiály a služby, vrátane prípadného 
pobytu v nemocnici. 

Bez takéhoto zjednotenia cien nie je možné, aby poisťovne, či 
už štátne alebo súkromné, dokázali adekvátne ohodnotiť 
situáciu: či sa jedná o pokus o podvod, alebo skutočnú liečbu. 

Okrem týchto foriem poistenia musí štát poskytovať ľudu aj 
iniciatívu mať deti, pretože existencia každého národa a s ním 
aj každého národného štátu, stojí a padá na potomstve, na 
udržateľnej populácii. A existencia takéhoto potomstva, stojí a 
padá na iniciatíve jednotlivcov budovať rodinu. 

Súčasný stav demografie štátu je žalostný a aby sa ho 
podarilo zvrátiť, je nutné dať mladým ľuďom iniciatívu a 
potrebnú oporu aj od štátu. Pretože kde ľud vymrie, štát 
vymiera s ním. 

Jestvovať má preto jediný štátny príspevok pre rodiny a má 
byť paušálne vo výške 80% z priemernej mzdy v krajine. Tento 
príspevok sa vypláca pre prvé 2 deti, vždy počas prvých 3 
rokov ich života. 

Následne majú rodičia dostávať príspevok v paušálnej výške 
20% z priemernej mzdy až do dovŕšenia 16 roku života, za 
každé dieťa. V prípade ďalších detí, už rodičom nebudú 
poskytované žiadne príspevky. 

Ak to rodičia uprednostnia, majú možnosť sa na prvých 16 
rokov života každého dieťaťa nechať oslobodiť od dane z 
príjmu. V takom prípade však nemajú nárok na hore uvedené 
príspevky. 

Polovica príspevku je vždy poskytovaná posledným 
zamestnávateľom rodiča, ktorý ostáva s deťmi doma, a 
polovica príspevku štátom. Ak sa zamestnávatelia rozhodnú 

vyplácať príspevok v plnej sume, štát im poskytuje po obdobie 
trvania vyplácania takýchto príspevkov daňovú úľavu vo forme 
zníženia dane z príjmov z 30% na 15%. Ak úplne odmietnu 
platiť príspevok a štát bude nútený prebrať úplné náklady, 
musia zaplatiť za každého takéhoto zamestnanca mesačný 
poplatok 1000 eur. 

To isté pravidlo platí aj ak bola žena prepustená počas 
tehotenstva, či už si bol tehotenstva zamestnávateľ vedomý, 
alebo nie. V prípade, že rodič ešte plnohodnotne nevstúpil na 
pracovný trh, platí bez okolkov celý príspevok štát. 

Každému páru, ktorý sa rozhodne vychovávať svoje dieťa v 
spoločnej domácnosti, môže byť na žiadosť poskytnutá aj 
štátna pôžička na kúpu bývania, pričom splácaná má byť vo 
forme mesačnej platby vymeranej na finančné schopnosti 
daného páru. 

Podľa toho sa môže líšiť aj doba splácania, pričom po splatení 
pôžičky prechádza bývanie do plného vlastníctva danej rodiny. 
Táto pôžička môže dosiahnuť výšku trhovej ceny daného 
bývania. 

Veľkosť a druh bývania sú závislé od budúcej schopnosti páru 
takto nadobudnutú domácnosť aj spravovať bez potreby 
ďalšieho zadlžovania. 

Pôžička je úplne bez úrokov, nakoľko jej účelom je pomôcť a 
nie zotročiť, odhliadnuc od tak či tak odmietavého postoja 
našej ideológie k šafáreniu s úrokmi, na ktorom sa štát nemá 
prečo podieľať. 

Pôžička na bývanie, príspevok na deti, respektíve oslobodenie 
od dane z príjmu, sú prídavky obmedzené výlučne na 
populáciu občanov. Asimili a hostia nemajú na tieto príspevky 
nárok. 

Zdravie 

Kvalitná zdravotná starostlivosť je jedným z imperatívov 
modernej doby. Pre nás musí byť zdravý človek o to 
dôležitejším, nakoľko tvorí najdôležitejšiu komoditu akou naša 
krajina disponuje. 

Preto musí prevencia vo forme osvety a podpory fyzickej 
aktivity a zdravého stravovania stáť na popredí všetkých snáh 
o zvyšovanie zdravia populácie. 

Ak však predsa jednotlivci ochorejú musí byť k dispozícii 
kvalitná starostlivosť. To si vyžaduje zbavenie výrobcov liečiv 
ich monopolného postavenia, vo forme patentov na následne 
predražované lieky. Obzvlášť pri liekoch, ktoré rozhodujú nad 
životom a smrťou jednotlivca nesmú patentové práva firiem 
brániť dostupnosti liečiva. 

Sieť nemocníc štátneho charakteru musí byť zredukovaná na 
tie najpotrebnejšie. Pre celé územie Slovenska nepotrebujeme 
viac ako 37 rozsiahlych nemocníc poskytujúcich plnú mieru 
zdravotnej starostlivosti vrátane špecializovaných pracovísk. 

Tieto nemocnice nesmú byť viazané slobodným trhom, aby 
bola v krajine zabezpečená za každých okolností určitá 
minimálna úroveň zdravotnej starostlivosti pre každého. 

Likvidácia zdravotných kartelov vo forme zmlúv medzi lekármi 
a poisťovňami je nutné zrušiť a lekári majú byť subjektom 
výberu pacientami, nie poisťovní. Každý pacient má mať 
možnosť ísť za každých okolností tomu lekárovi, ktorému 
dôveruje a s ktorým je spokojný. 

Všeobecní lekári nesmú požadovať dodatočné platby k 
lekárskym úkonom. Všetky musia fakturovať poisťovni 
pacienta a tá je povinná ich zaplatiť, ak nejestvuje podozrenie 
z podvodu. 

Všeobecní lekári prijímajú pacientov na základe vopred 
dohodnutého termínu a sú povinní pacienta v danom termíne 
prijať. Ak nie, môže pacient žiadať náhradu možnej vzniknutej 
škody. 

To isté platí aj pre lekárov so špecializáciou, ktorí nepracujú v 
nemocničných zariadeniach. 

Výnimku tvoria lekári, pracujúci v Poliklinikách. Každá obec, 
ktorej počet obyvateľov presahuje 15.000 musí mať polikliniku. 
Poliklinika je prvým miestom, kam sa musí pacient v prípade 
úrazu, či akútneho zhoršenia zdravotného stavu ohlásiť. 

Bezpodmienečne musí byť na poliklinike vyšetrený a v prípade 
potreby po počiatočnej diagnóze prevezený do príslušne 
vybavenej nemocnice. 

Tieto stanoviská majú vykonať prvotnú diagnózu pacienta a 
vykonať základné vyšetrenia. Ich úlohou je prijímať pacientov, 
ktorým sa zdravotný stav zmenil príliš rapídne na to, aby bolo 
rozumné si dohadovať termín s príslušným lekárom. 

Každá liečba, počas celého procesu, od prvotnej diagnózy, až 
po rehabilitácie a ďalšie úkony, musí mať zjednotenú celkovú 
cenu. 

Až po ukončení liečby pacienta je možné žiadať od poisťovne 
vyplatenie nákladov. 

Ceny liečiv, ktoré sú na predpis a teda súčasťou liečebného 
procesu, sú súčasťou tejto sumy. Lekáreň ich zaplatenie od 
pacienta nesmie vyžadovať. Ich vyplatenie musí riešiť s 
poisťovňou pacienta. 

Všetky liečivá, ktoré je možné získať bez predpisu, nie sú 
považované za súčasť liečby a teda nie sú preplácané, čiže 
pacienti ich platia z vlastného vrecka. 

Sieť lekární musí byť dostupná na území celej krajiny. Liečivá 
tu predávané, smú byť predávané len konečnému užívateľovi. 
Akýkoľvek vývoz liečiv z územia našej krajiny je zakázaný a 
prísne trestaný. 

V lekárňach musia byť dostupné všetky potrebné druhy liečiv, 
ktoré sú súčasťou liečebných procesov a teda na predpis. Nie 
je prípustné, aby lekárne nemali dostatok liečiv. 

Ak sa prostredníctvom náhodných a nepravidelných kontrol 
zistí porušenie tohto pravidla viac ako dvakrát v priebehu 4 
rokov, lekáreň musí svoju činnosť ukončiť. 

Školské vzdelanie 

Školský systém musí byť duálneho charakteru, pričom 
vznikajú rodičom detí tri možnosti zaradenia svojho dieťaťa. 
Buď pôjde dieťa od štátnej vzdelávacej inštitúcie, alebo pôjde 
do inštitúcie súkromnej. 

A treťou možnosťou, stojacou vlastne mimo systém, je 
absolvovanie pravidelných rozdielových skúšok na štátnej 
škole, s tým že dieťa nebude navštevovať priestory školy, ale 
zodpovednosť za jeho vzdelanie je v rukách rodičov. Nesmú 
byť určované žiadne obmedzujúce kritériá pre rodičov 
vyučujúcich deti doma. Musia zodpovedať svojimi výsledkami 
štandardu štátnych škôl, preto sú pravidelne preskúšavané. 

Povinné vzdelávanie každého dieťaťa sa má začať 
absolvovaním predškolského vzdelania, pokračovať 
základným vzdelaním a ukončené má byť odborným 
vzdelaním. 

Súkromné školské vzdelávanie je z nasledujúcich podmienok 
vyňaté, a hodnotené na základe výsledkov žiakov v 
záverečnom testovaní. Pokiaľ sú výsledky v poriadku je jedno 
akým spôsobom daný subjekt vyučuje. 

Vyučovacím a výchovným jazykom všetkých verejných škôl 
má byť výlučne dominantný jazyk štátotvornej väčšiny národa. 
Je neprípustné, aby verejné školstvo vyučovalo v akomkoľvek 
inom primárnom jazyku. 

Školský rok sa má začínať vždy v 1. pracovný deň roka. 
Prázdniny majú byť nastavené nie podľa sviatkov, ale jeden 

pracovný týždeň (5 dní), každého štvrť roka. Udeľovanie 
ďalšieho voľna má byť plne v rukách riaditeľov jednotlivých 
škôl. 

Úlohou povinného vzdelávania, je v prvom rade vybudovanie 
základnej schopnosti samostatne myslieť. 

V druhom rade má povinné vzdelanie za úlohu vybaviť budúcu 
generáciu odbornými zručnosťami, aby nemala problém sa 
uplatniť na pracovnom trhu a základnými znalosťami 
fungovania spoločnosti a štátu. V treťom rade má byť budúca 
generácia po absolvovaní povinného školského vzdelania 
fyzicky zdatná. 

Školský rok predškolského vzdelávania je rozdelený na 
týždenné plány, počas ktorých sprostredkúvajú učitelia deťom 
základné vnímanie sveta a sú pripravované na nadobúdanie 
praktických a teoretických zručností. 

Do škôlky je každé dieťa uvedené vo veku 3 rokov a opúšťa ju 
vo veku 6 rokov. Ukončovaná je skúškou spôsobilosti pre 
školskú dochádzku. 

Sieť škôlok má byť v krajine vybudovaná tak, aby každá obec 
nad 5.000 obyvateľov mala svoju škôlku o dostačujúcej 
kapacite, aby mohla pojať aj deti z lokalít, ktoré túto veľkosť 
nedosahujú. 

V predškolskom vzdelávaní sú deti učené v prvom rade 
bezpodmienečnej disciplíne a poslušnosti nadriadenej 
autorite. Úlohou učiteľa je však nielen pozícia autority, ale 
prvorado koordinácia a určovanie aktivít, ktoré naučia deti 

spoznávať autority a vodcov medzi sebou, ako aj rešpektovať 
autoritu učiteľov a rodičov. 

Výkon aktivít a učenia sa je ponechaný vo veľkej časti 
samotným deťom. Sú rozdelené do menších skupín, v ktorých 
sa má vyprofilovať autorita jedného z nich nad ostatnými. 
Učiteľ je neviditeľným dozorom, ale aj pomocnou rukou pri 
ťažkostiach. 

Zasahuje do práce skupiniek len, ak hrozí, že sa v skupinách 
utvára diktátorské správanie, alebo konštruktívna rivalita 
medzi skupinami degeneruje k deštrukcii. 

Hlavným účelom škôlok má aj byť prvotné určenie 
problematických oblastí, slabostí, na ktorých likvidáciu sa 
bude musieť školstvo sústrediť popri rozvoji individuálnych 
talentov. 

Škôlka má byť predohrou pre školu a neskorší život. Má byť 
akousi generálnou skúškou spôsobilosti dieťaťa niesť 
zodpovednosť za vlastné konanie a za konanie svojho okolia. 

Do základnej školy dieťa nastupuje dovŕšením 6 roka života, 
po absolvovaní skúšky spôsobilosti pre školskú dochádzku. 
Dĺžka trvania vzdelávania na základnej škole má byť 9 rokov. 

Sieť základných škôl je vybudovaná tak, aby každá obec nad 
10.000 obyvateľov mala kapacitne dostačujúcu školu. 
Maximálny počet žiakov v jednej triede školy má byť 16 osôb, 
minimálny počet má byť 6 osôb. 

Po absolvovaní základnej školy, vo veku 14 rokov má mať 
mladý človek základný prehľad o možnostiach, aké ponúka 
svet vzdelania a znalostí, ako aj dobrú fyzickú a duševnú 

kondíciu. Taktiež má mať utvorený pozitívny vzťah k svojim 
spolužiakom, z tried sa v priebehu týchto 9 rokov majú stať 
zohraté skupiny nachádzajúce sa vo vzájomnej konštruktívnej 
rivalite. Tieto aspekty sú ohodnotené počas záverečných 
skúšok a po úspešnom absolvovaní získavajú žiaci 
osvedčenie o zrelosti. 

Základné školy majú za úlohu pokračovať v rozvíjaní 
porozumenia a poslušnosti autorite, začatej počas 
predškolského vzdelania. Namiesto postupnej profilácie 
autority v skupine žiakov, si v základnej škole triedy 
každoročne určujú svojich vodcov. 

Ich úlohou je koordinovať komunikáciu medzi triedou a 
učiteľmi, starostlivosť o prítomnosť spolužiakov na vyučovaní a 
nesú prvoradú zodpovednosť za prospech seba aj svojich 
spolužiakov. Účelom toho je vytvorenie skupinového cítenia v 
triedach a konštruktívnej rivality medzi triedami. 

V základnom školstve má byť okrem súdržnosti v triede 
utváraná aj schopnosť spytovať autoritu učitelá a vyhľadávať a 
spracovávať informácie. Úlohou učiteľov ostáva tak naďalej v 
prvom rade koordinácia aktivít triedy, ako aj preskúšavanie 
získaných znalostí. Taktiež majú fungovať ako doplňujúca 
autorita pri samovzdelávacej činnosti žiakov. 

Školský rok je rozdelený v základných školách na letnú a 
zimnú časť. Počas zimnej časti sa triedy venujú v prvom rade 
teoretickému vyučovaniu a rozširovaniu znalostí z 
humanitných a prírodných vied. Zimná časť má trvať vždy od 
1. septembra do 28729. februára. Fyzické zdokonaľovanie je 
zimnej časti druhoradou aktivitou. 

V letnej časti sa priority prehadzujú. Prioritnou je fyzická 
aktivita a zdokonaľovanie telesnej zdatnosti žiakov. Táto časť 
má svoje trvanie od 1. marca do 31. augusta. 

Po úspešnom absolvovaní záverečnej skúšky zrelosti si môže 
žiak vyberať medzi rôznymi odbornými strednými školami, 
ktoré pokrývajú celé spektrum základných povolaní a 
remesiel. 

Odborných škôl je len toľko, koľko je uznaných odborov. Tie 
sú zodpovedajúco materiálne, kapacitne a personálne 
vybavené. Súčasťou sú aj internátne priestory pre študentov. 

Po absolvovaní 4 rokov výučby na niektorej z týchto škôl má 
byť žiak schopný nastúpiť na pracovný trh a vykonávať 
zárobkovú činnosť. V rukách drží maturitu a výučný list. 
Maturitu získava teoretickými skúškami znalostí a výučný list 
praktickou schopnostnou skúškou. 

Maturita mu umožňuje nastúpiť do ďalšieho stupňa 
vzdelávania. Povinné vzdelávanie sa však v tomto bode končí. 
Mladý človek je považovaný za spôsobilého na život a stáva 
sa trestnoprávne zodpovedným za svoje konanie. 

Stredné odborné školstvo je orientované na individuálne 
potreby študijného oboru, ktorý jednotlivé školy ponúkajú. 
Spoločným znakom má byť budovanie definitívne 
samostatného myslenia a schopnosti kriticky vnímať svet 
okolo seba a spytovať autority, budovať vlastné vnímanie 
sveta a súvislostí v ňom. 

Týmto sa končí povinné vzdelávanie a nastupuje Dobrovoľné 
vzdelanie. Dobrovoľné vzdelanie je nadstavbovým vzdelaním 

k povinnému. Nik nie je povinný ho absolvovať, avšak má byť 
otvorené každému záujemcovi o dodatočné prehlbujúce a 
zdokonaľujúce vzdelanie. 

Úlohou tejto vzdelávacej úrovne je budovanie odbornej elity 
krajiny. To znamená, že absolventi tohto vzdelania majú mať 
odomknutý potenciál sa stať úradníckou, vedeckou (humanitné 
aj prírodné vedy), remeselnou a učiteľskou elitou. 

Vysoká škola je nadstavbou odborného školstva, pomocou 
ktorej môže študent prehĺbiť znalosť svojho odboru popri 
naberaní praktických pracovných skúseností. 

Vysokých škôl je rovnaký počet ako stredných škôl. Súčasťou 
sú aj internátne priestory pre študentov. Tu absolvuje 4 roky 
štúdia, po ktorých ho možno považovať za hodnotného 
odborníka spôsobilého aj poskytovať výučbu daného odboru. 
Ukončením tohto štúdia získava titul Majstra. 

Univerzita značí 8 rokov štúdia, počas ktorých nadobúda 
študent praktické i teoretické znalosti v rôznych oblastiach 
spoločenskej, či prírodnej vedy. Súčasťou univerzít sú aj 
internátne priestory pre študentov a výskumné strediská. 

Na konci tohto štúdia získava titul magister a stáva sa 
súčasťou intelektuálnej elity krajiny, zodpovednej za výskum a 
veľkú časť vzdelávania. 

Počet univerzít v krajine je obmedzený na 6 materiálne a 
personálne plne vybavených lokalít, pričom ich výber má byť 
vykonaný prvorado na základe historickej tradície univerzitnej 
lokality. 

Úlohou univerzít a univerzitného vzdelania, je vytváranie 
duchovnej elity krajiny. Univerzity sa teda nemajú venovať 
indoktrinácii študentov, ale rozvoju ich kritického myslenia a 
schopností analyzovať a riešiť komplexné problémy. 

Obyvateľstvu nášho štátu nesmie byť zamedzený prístup k 
súkromnému vzdelávaniu. V konečnom dôsledku sú to rodičia, 
ktorí majú prvoradý nárok určovať kde a ako bude ich dieťa 
vzdelávané. 

Pre súkromné vzdelávanie však platí, že závisí od jednotlivých 
škôl dobrovoľného vzdelania a jednotlivých zamestnávateľov v 
krajine, či uznajú certifikáty získané v súkromných školách. 

Štát do vzdelávania v súkromnom sektore nebude nijako 
zasahovať, s výnimkou náhodných kontrol kvality a obsahu 
výučby, pričom ako štandard poslúži kvalita a obsah výučby 
na verejných školách. 

Takisto majú všetci rodičia mať aj možnosť domácej výučby 
pre svoje dieťa. Musia mať zákonne dané možnosti, aby mohli 
svoje dieťa vzdelávať výlučne oni, alebo prostredníctvom 
súkromných učiteľov. Tieto deti však musia absolvovať všetky 
schopnostné skúšky spojené s povinným školstvom. 

Peniaze 

Mena štátu má byť plne v jeho rukách, so všetkými jej 
aspektami. Má ísť o vnútorne stabilnú menu, to znamená že 
na ňu nebudú môcť vplývať výkyvy búrz. To znamená, že jej 
distribúciu a prítomnosť v peňažnom obehu kontroluje 
ústredná banka, plne závislá od výkonnej moci v štáte. 

Táto mena má byť verná účelu peňazí. Má byť nástrojom 
uľahčujúcim výmenu tovarov a služieb, nie komoditou, s 
ktorou možno samostatne obchodovať. 

Narozdiel od variabilných mien, vládnucich dnešnému svetu, 
nemá podliehať úrokovému hospodárstvu a to spoločne s jej 
vydávaním štátom a kontrolou obeživa, či virtuálneho alebo 
fyzického, má zabezpečiť obmedzenie, až vylúčenie 
nekontrolovanej a neudržateľnej inflácie ohrozujúcej živobytie 
ľudu ako takého. 

Preto je potrebné vytvoriť na základe dôkladného prieskumu 
trhu základných tovarov a služieb stabilnú menu, ktorá vo 
svojom množstve a v určených cenách tovarov a služieb bude 
reflektovať skutočne vytvorené duchovné i fyzické hodnoty. 

Toto však bude znamenať umiestnenie jej tvorby a distribúcie 
do rúk vlastného bankového domu, ktorého jedinou 
zodpovednosťou bude udržiavať túto menu zodpovedajúco 
trhu, aby ceny zbytočne nekolísali 

Tento bankový dom je v rukách zastupiteľstva pre financie. 
Úlohou ústrednej banky je zber a analýza všetkých 
dostupných hospodárskych dát o všetkých tovaroch a 

službách; produkovaných a poskytovaných v krajine, ktorých 
zisky idú do domácich rúk. 

Účelom tohto zberu dát je určenie vnútornej ceny nezávislej 
meny a uvedenia do obehu len takého množstva tejto meny, 
aby bola reflektovaná reálna práca krajiny. 

Spolu s novou menou sa musí zmeniť aj celý bankový systém, 
ktorý pracuje s variabilnými menami. Ten je potrebné prísne 
zregulovať a rozbiť monopolné správanie finančných domov. 

Každá banka žije z niekoľkých druhov príjmov, pričom 
najväčšiu časť zvyknú tvoriť poplatky za bankové služby a 
úroky s pôžičiek, ako aj špekulácia s peniazmi klientov na 
burzách. 

Bankové poplatky je potrebné regulovať tak, aby boli 
zredukované na absolútne nevyhnutné minimum. Dnes sú 
bankové poplatky mnohokrát nezanedbateľnej výšky a stále 
sa zvyšujú, respektíve pridávajú nové. 

Preto je nutné, aby štát banky priškripol a postavil ich v 
záujme a v mene ľudu pred voľbu, či poskytnú prijateľnejšie 
podmienky pre spotrebiteľov, alebo štát prijme tvrdšie 
kompenzujúce opatrenia. 

Kompenzujúcimi opatreniami môžu byť napríklad povinne 
určené minimálne úroky na sporenia vo výške 2%, pričom sa 
táto spodná hranica bude zvyšovať zodpovedajúco k lepšiacim 
sa podmienkam v krajine a nesmie klesať. 

Iným tvrdým opatrením môže byť zákaz požadovania úrokov 
na poskytnuté pôžičky, úvery a hypotéky akéhokoľvek druhu, 

ako aj regulácia požadovaného poplatku za vybavenie na 
maximálnu výšku 20% z celkovej bankou poskytnutej sumy. 

Požičiavanie peňazí bude taktiež nutné obmedziť na bankové 
domy a nebankové organizácie musia byť zakázané a 
akékoľvek im prislúchajúce dlhy sú automaticky anulované. 

Dane 

Daň z príjmu je snáď najdôležitejším zdrojom príjmov štátu. 
Cez ňu má získavať najväčší podiel finančných zdrojov na 
fungovanie všetkých štátnych programov a služieb občanom. 

Táto daň má byť rovnaká pre všetky subjekty štátu, to jest 
firmy a jednotlivcov bez rozdielu. Má byť zároveň jedinou 
závažnou priamou daňou vyrubovanou na subjektoch štátu. 
Má byť vo výške 30% z každého pravidelného príjmu daného 
subjektu. 

Daň z predaja (DP) je daňou za každý zakúpený produkt v 
krajine. DP je dôležitou zbraňou štátu na podporu, alebo 
obmedzovanie domácich, či zahraničných producentov. 

Nakoľko domáce hospodárstvo stojí v hlavnom záujme nášho 
štátu považujeme za nutné rozdeliť DP na tri kategórie a to 
podľa pôvodu použitých surovín a miesta výroby daného 
produktu, či služby. 

Prvou kategóriou majú byť produkty dovezené na Slovensko z 
tretích krajín, ktoré neboli na Slovensku ani vyrobené a ani 
použité suroviny nie sú slovenského pôvodu. Tým sú myslené 
vyslovene dovozné produkty, ale aj produkty zo surovín ktoré 
súhrnne nepochádzajú aspoň zo 60% zo Slovenska a zároveň 
produkcia týchto výrobkov neprebehla aspoň zo 60% 
výrobného procesu na Slovensku. Pri týchto produktoch má 
byť uplatnená DP vo výške 20% z ceny produktu. 

Druhou kategóriou majú byť produkty, ktoré spĺňajú len časť 
kritérií, to jest buď ich výroba, alebo suroviny pochádzajú z 

min. 60% zo Slovenska. Tu sa má uplatniť polovičná DP, 10% 
z ceny produktu. 

Treťou a najdôležitejšou kategóriou sú produkty, ktorých 
výrobný proces ako aj použité suroviny spĺňajú 60% hranicu 
pôvodu zo Slovenska. Najdôležitejšou sú preto, lebo sa pri 
týchto produktoch nemá uplatňovať žiadna DP. 

Daň z predaja sa má automaticky účtovať pri cene každého 
tovaru, či služby pričom má byť raz mesačne stiahnutá a 
presunutá do rozpočtu štátu. Takým spôsobom sa zabráni 
špekuláciám ako ich umožňuje súčasný systém DPH. 

Nakoľko žijeme v špecifickom bankovom prostredí, kde je 
povolená úžera vo forme pôžičiek za úroky, či sporenia s 
úrokom, ako aj špekulácie na virtuálnom trhu, kde peniaze 
fungujú ako komodita a nie ako to čím majú byť, výmenným 
prostriedkom uľahčujúcim obchodovanie s tovarmi a službami, 
nedokážeme tento systém len tak zmeniť. 

Čo však dokážeme, je vyťažiť z neho a využiť ho proti nemu 
samotnému. V spolupráci z ďalšími opatreniami považujeme 
za nutné uvaliť na toto kriminálne a predsa legálne 
hospodárske odvetvie, ktoré stálo daňových poplatníkov neraz 
už nemalý peniaz, rozsiahlu daň vo výške 50% z akéhokoľvek 
zisku z takejto činnosti. 

Ak niekto požičiava na úrok, či sa podieľa na špekulatívnych 
operáciách na finančnom trhu, má byť na každú jednotku zisku 
v ktorejkoľvek svetovej mene, uvalená daň 50% percent. V 
prípade straty má byť špekulant potrestaný rovnako pokutou v 
rovnakej výške, čiže 50% na každú jednotku straty. 

Toto má slúžiť ideologickému a morálnemu požiadavku 
odstrašenia, alebo aspoň zneatraktívnenia takejto činnosti, 
ktorá vždy niekde niekoho, stojí strechu nad hlavou, či chlieb 
do úst. 

Na každú neresť má byť uvalená nová daň z neresti. Ako 
neresť definujeme akúkoľvek aktivitu súvisiacu s konzumáciou, 
či holdovaním návykovým aktivitám, ktoré vedecky 
preukázateľne neprinášajú jednotlivcovi pozitíva, ale pod 
čiarou môžu mať silno negatívny vplyv na fyzické, či duševné 
zdravie jednotlivca. 

Táto daň je uvalená na užívateľa, ako aj producentov a 
distribútorov takýchto produktov na Slovensku. Tá má byť 
umiestnená vo výške 30% z celkovej ceny produktu vrátane 
DP, pre konzumenta pri každej kúpe takéhoto produktu a vo 
výške 30% z ceny bez DP takéhoto produktu pre výrobcov a 
distribútorov. 

Nezastávame moralizujúci postoj voči nerestným látkam. 
Naopak títo ľudia, nakoľko predstavujú zvýšené riziko, majú 
získať vďaka takto získaným finančným zdrojom adekvátne 
lekárske možnosti, ako sa zbaviť svojich nerestí. 

Pod neresťami rozumieme konzumáciu každej drogy, aj tých, 
ktoré sú v súčasnosti nelegálne. 

Okrem tu uvedených daní, žiadne ďalšie dane nesmú 
zaťažovať podnikavosť národa a jeho príjmy. 

Neresti 

Štát svojich občanov nesmie chovať v bavlnke ako 
nesvojprávne deti, pretože tak len vytvorí ešte väčšiu závislosť 
ľudu na štáte, namiesto vedomia, že štát a jeho aparát sú 
nástrojom pre slobodu ľudu a nie jeho útlak, či zbytočnú 
kontrolu. Na jednej strane musí štát vykonávať všetko preto, 
aby udržal zdravý ľud po duchovnej i telesnej stránke, avšak 
niekedy sú zákazy väčším problémom ako pomocou. 

Zákazy drog mali dodnes za následok len a len ešte viac 
predávkovaní, nečistých a extrémne škodlivých drog, ktoré 
svojich užívateľov robia ešte závislejšími a ešte rýchlejšie ich 
zabíjajú. Vojnu proti drogám nemožno vyhrať zákazmi a 
postihmi pre užívateľov. Naopak takto túto vojnu štát 
neodvratne prehráva. 

Štát svojmu občanovi neupiera právo na slobodné 
rozhodovanie. Preto drogy počnúc alkoholom a tabakom 
končiac heroínom majú byť legálne dostupné. 

Dostupnosť má byť obmedzená na špecializované obchody 
pod trvalým a prísnym dohľadom štátnych orgánov. Štát 
zaručuje čistotu a kvalitu poskytovaných látok. 

Zároveň tržby z predaja týchto látok majú financovať boj proti 
týmto látkam prostredníctvom prevencie, výskumu ich účinkov, 
nachádzaniu efektívnych spôsobov liečby a zosilnenému boju 
proti nelegálnemu obchodu s nimi, alebo ich lacnými a 
mnohokrát smrteľnejšími imitátmi. 

Legalizácia drog, im vezme nebezpečné čaro zakázanosti. To 
je prvý krok k otvoreniu mysle ľudí pre pravdivé a neskreslené 
informácie o týchto látkach; ich reálnych účinkoch a 
nebezpečenstvách. Zákonná regulácia zabezpečí v druhom 
kroku čistotu a bezpečnosť tovaru pre užívateľov, ako aj 
kvalitu tohto tovaru za vysokú, ale nie likvidačnú cenu. 

Zákazy nič nerešia a naopak legalizácia a regulácia 
zabezpečia na jednej strane ďalšie príjmy pre štátnu 
pokladnicu; na druhej strane sa stratí negatívne stigma a 
právne postihy spojené s užívaním takýchto látok, ktoré 
prispieva k neochote závislých, vyhľadávať pomoc a liečbu. 

Kto si chce ničiť život omamnými látkami má mať tú možnosť. 
Nelegálne obchodovanie, produkcia a užívanie nelegálne 
získaných látok však treba ešte prísnejšie prenasledovať a 
trestať všetky články reťaze takéhoto obchodu s rovnakou 
prísnosťou. 

Legalizácia neznamená automaticky anarchický stav, v ktorom 
môže ktokoľvek produkovať akékoľvek látky a tieto predávať, 
alebo užívať. 

Súčasný stav, v ktorom sú určité druhy drog bežne dostupné v 
potravinárstvach, či supermarketoch, je súčasťou problému s 
alkoholizmom mladistvých, s ktorým sa stretá naša 
spoločnosť. 

Preto považujeme za potrebné, aby bol predaj legálnych drog 
sústredený pod prísnou kontrolou kvality a cien štátnymi 
orgánmi. Na to musí ich predaj byť sústredený do siete 
špecializovaných obchodov. 

Kto chce takýto obchod otvoriť, musí spĺňať prísne stanovené 
bezpečnostné, hygienické a kvalitatívne kritériá. Na základe 
splnenia kritérií získava za poplatok licenciu na predaj, ktorú je 
nutné obnovovať každé 2 roky. 

Kto chce produkovať a distribuovať drogy akéhokoľvek druhu 
taktiež musí najprv získať po splnení prísnych kritérií licenciu 
na produkciu a distribúciu taktiež za poplatok a obnovovanú 
každé 2 roky. 

Obe inštancie podliehajú náhodným a neohláseným kontrolám 
príslušných úradov. 

Z tržieb komerčných priestorov špecializovaných na konzum 
drog (všetky podniky s licenciou na podávanie niektorých, 
alebo viacerých druhov drog platiacim zákazníkom) a sčasti aj 
z tržieb prvotného štátneho predaja, musí byť vybudovaná sieť 
liečebných stredísk pre užívateľov, ktorí sa rozhodnú 
skoncovať so svojou závislosťou. 

Tieto liečebné strediská majú za úlohu navrátiť závislých opäť 
do normálneho života. Zároveň vytvárajú pre obchodné siete 
databázu osôb, ktorým je predaj ďalších drog zakázaný. 

Táto databáza sa priebežne aktualizuje a zákaz predaja 
vyprcháva po určitom časovom limite, po ktorom je osoba 
vymazávaná z tohto registra. 

Predajca je vždy povinný kontrolovať identitu kupujúceho 
podľa občianskeho preukazu a tejto databázy. Za 
neuposlúchnutie hrozí odobratie licencie a trest väzením za 
podkopávanie verejného zdravia. 

Cirkvi 

Ako pri každej súkromnej inštitúcii, štát sa nesmie nijako 
podieľať na financovaní náboženských spolkov nech sú 
akokoľvek veľké. Tieto spolky sa musia financovať z darov 
svojich nasledovníkov a z hospodárenia s vlastným majetkom. 

Štát sa k náboženským spolkom stavia ako k podnikateľským 
subjektom a podľa toho sú aj ony zdaňované. 

Definitívne sa musia pretrhnúť akékoľvek materiálne putá 
medzi cirkvami a štátom, úplným zrušením financovania cirkví 
zo štátneho rozpočtu. 

K tomu treba pridať zákaz budovania nových bohoslužobných 
miest akéhokoľvek vierovyznania, pričom údržba už 
jestvujúcich má byť povolená a v prípadoch, kedy ide o 
historicky významné miesto, prípadne aj spolufinancovaná zo 
štátneho rozpočtu. 

Keď sa cirkvi chvália oddanosťou svojich veriacich, nech ich 
živí táto oddanosť prostredníctvom priamych finančných darov 
a nie štátny rozpočet, prostredníctvom ktorého sú financované 
všetkými aj také cirkvi, ktoré skupiny občanov financovať 
nechcú. Takisto je nutné vyňať vyučovanie viery zo školských 
osnov verejného školstva. 

Médiá 

Štát musí mať svoje mediálne kanály. Tými majú byť štátne 
médiá. Tie majú byť plne v rukách štátu. Dostávajú svoje 
peniaze zo štátneho rozpočtu a ich úlohou nie je ľud zabávať, 
ale ponúkať ľudu správy z diania v krajine. 

A to rovnako tie zlé, ako aj tie dobré. Ich úlohou je propagovať 
domácu tvorbu a teda ponúkať ľudu hudbu a filmy od 
domácich umelcov. Taktiež majú ponúkať spektrum ponuky 
praktického charakteru. 

Štátne médiá by nemali fungovať s reklamnými vsuvkami, 
práve naopak, mali by sa od súkromných médií odlišovať 
práve aj tým, že u nich chýbajú reklamy. A ľud si sám vyberie, 
čo chce počúvať a čo chce pozerať. 

Ak je s činnosťou štátu spokojný, nebude mať dôvod vyhýbať 
sa sledovaniu jeho médií a programu, ktorý ponúknu. Ak bude 
nespokojný, ich klesajúca sledovanosť môže byť štátu prvým 
varovným prstom, že niečo nie je v poriadku s jeho činnosťou. 

Úlohou štátnych médií je povznášať ducha a vzdelanostnú 
úroveň ľudu, ako aj jeho povedomie o sebe a svojom prínose 
pre celok. 

Médiá, ktoré sú súkromného charakteru majú fungovať na 
súkromnom trhu. Ich regulácia má spočívať len v kontrole, či 
obsahy médií neporušujú zákony krajiny. 

Inak sú súkromné médiá vo svojich obsahoch úplne slobodné. 
Na rozdiel od štátnych médií, ktoré musia byť súčasťou 
základných ponúk všetkých na území našej krajiny 

operujúcich poskytovateľov mediálnych služieb; súkromné 
média majú byť závislé od zmlúv a dohôd s poskytovateľmi. 

Záver 

V tomto pamflete sme načrtli náš model štátu s názvom 
Slovenský Syndikát. Tento model je budovaný na 
ideologických základoch, ktoré ponúkajú jednotlivcom 
pamflety „Via Tertia - Nadčlovek“ a „Via Tertia - Syndikát“. 

Tento model si nenárokuje úplnosť ani dokonalosť, avšak 
objasňuje spôsob akým majú byť štruktúrované niektoré 
dôležité súčasti štátneho zriadenia. 

Čitateľ sám vidí, že mnohé ostáva nezodpovedané. Preto je 
tento text obmedzený na dĺžku kratučkého pamfletu. Nedá sa 
každá otázka zodpovedať a tie ktoré neboli zodpovedané, tam 
treba prizvať pri budovaní štátu na pomoc aj ostatné 
ideologické pamflety toho istého razenia. 

Dodatočne je nutné prizvať aj znalosti odborníkov v ľude, aby 
bol konečný štát budovaný čo najlepším spôsobom. Nech 
však čitateľ sám rozhodne, či je tento náčrt pre neho 
dostatočne presvedčivý, aby opustil etablované ideologické 
smery týkajúce sa človeka, štátu a spoločnosti. 

Toho, kto sa tak rozhodne srdečne zdravíme: Krv je zákon! A 
všetci ostatní nech kráčajú ďalej svojimi cestami do slepých 
uličiek, kam podľa nás všetky vedú. 



